CELEX: C2006/154/21
Language: fi
Date: 2006-07-01 00:00:00
Title: Asia C-186/06: Kanne  18.4.2006  — Euroopan yhteisöjen komissio v. Espanjan kuningaskunta

1.7.2006   
            
            
               FI
            
            
               Euroopan unionin virallinen lehti
            
            
               C 154/10
            
         Kanne 18.4.2006 — Euroopan yhteisöjen komissio v. Espanjan kuningaskunta
   (Asia C-186/06)
   (2006/C 154/21)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet: D. Recchia ja A. Alcover San Pedro)
   
      Vastaaja: Espanjan kuningaskunta
   Vaatimukset
   Kantaja vaatii, että yhteisöjen tuomioistuin
   
               —
            
            
               toteaa, että Espanjan kuningaskunta ei ole noudattanut luonnonvaraisten lintujen suojelusta annetun neuvoston direktiivin 79/409/ETY (1) 2 ja 3 artiklan sekä 4 artiklan 1 ja 4 kohdan mukaisia velvoitteitaan Segarra-Garriquesin kanaalin kastelualuetta koskevan kasteluhankkeen yhteydessä,
            
         
               —
            
            
               velvoittaa Espanjan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Jäsenvaltiot eivät saa hyötyä siitä, että ne eivät ole nimenneet alueita direktiivin mukaisesti, niin, että ne toteuttavat näillä alueilla hankkeita, jotka vaarantavat direktiivin tavoitteiden saavuttamisen, ja jos — kuten nyt esillä olevassa asiassa — jäsenvaltio ei ole nimennyt suojelualueeksi aluetta, joka olisi pitänyt nimetä tällaiseksi, linnuille tärkeillä alueilla vaadittu suojelun taso on se, josta on säädetty direktiivin 4 artiklan 4 kohdassa.
   Komissio on näin ollen sitä mieltä, että Espanjan kuningaskunta ei ole noudattanut direktiivin 2 ja 3 artiklan sekä 4 artiklan 1 ja 4 kohdan mukaisia velvoitteitaan, koska se on aloittanut ja pannut täytäntöön Segarra-Garriguesin kanaalin kasteluhankkeen hyväksymiseen johtaneen menettelyn.
   
      (1)  EYVL L 103, s. 1.